CELEX: 32015D0975
Language: ro
Date: 2015-06-19 00:00:00
Title: Decizia de punere în aplicare (UE) 2015/975 a Comisiei din 19 iunie 2015 privind o măsură luată de Spania, în conformitate cu Directiva 2006/42/CE a Parlamentului European și a Consiliului, de interzicere a introducerii pe piață a unui perforator percutant importat în Spania de HIDALGO'S GROUP, Spania [notificată cu numărul C(2015) 4086] (Text cu relevanță pentru SEE)

23.6.2015   
            
            
               RO
            
            
               Jurnalul Oficial al Uniunii Europene
            
            
               L 157/96
            
         DECIZIA DE PUNERE ÎN APLICARE (UE) 2015/975 A COMISIEI
   din 19 iunie 2015
   privind o măsură luată de Spania, în conformitate cu Directiva 2006/42/CE a Parlamentului European și a Consiliului, de interzicere a introducerii pe piață a unui perforator percutant importat în Spania de HIDALGO'S GROUP, Spania
   
      
         [notificată cu numărul C(2015) 4086]
      
   
   (Text cu relevanță pentru SEE)
   COMISIA EUROPEANĂ,
   având în vedere Directiva 2006/42/CE a Parlamentului European și a Consiliului din 17 mai 2006 privind echipamentele tehnice și de modificare a Directivei 95/16/CE (1), în special articolul 11 alineatul (3),
   întrucât:
   
               (1)
            
            
               Spania a informat Comisia cu privire la o măsură de interzicere a introducerii pe piață a unui perforator percutant de tipul Dayron/70000, importat în Spania de către HIDALGO'S GROUP, Spania.
            
         
               (2)
            
            
               Perforatorul percutant purta marcajul CE, în conformitate cu Directiva 2006/42/CE.
            
         
               (3)
            
            
               Motivul luării măsurii a fost neconformitatea perforatorului percutant cu cerințele esențiale de sănătate și siguranță prevăzute în anexa I la Directiva 2006/42/CE, punctele 1.3.2 – Riscul de rupere în timpul funcționării, 1.7.3 – Marcarea echipamentelor tehnice și 1.7.4.2 – Conținutul instrucțiunilor, deoarece aparatul nu a corespuns cerințelor încercării de rezistență, cadrul acestuia rupându-se în timpul încercării, ceea ce a generat, în consecință, un risc de tăiere și/sau a permis accesul la părțile active ale perforatorului.
            
         
               (4)
            
            
               Spania a informat distribuitorul și importatorul cu privire la aceste deficiențe. Importatorul a luat în mod voluntar măsurile necesare de retragere a produselor neconforme de pe piață.
            
         
               (5)
            
            
               Documentația disponibilă, observațiile formulate și măsurile luate de părțile în cauză demonstrează că perforatorul percutant de tipul Dayron/70000 nu respectă cerințele esențiale de sănătate și siguranță prevăzute de Directiva 2006/42/CE. Prin urmare, este oportun să se considere justificată măsura luată de autoritățile spaniole,
            
         ADOPTĂ PREZENTA DECIZIE:
   Articolul 1
   Măsura luată de Spania de interzicere a introducerii pe piață a unui perforator percutant de tipul Dayron/70000, importat în Spania de către HIDALGO'S GROUP, Spania, este justificată.
   Articolul 2
   Prezenta decizie se adresează statelor membre.
   
      Adoptată la Bruxelles, 19 iunie 2015.
      
         
            Pentru Comisie
         
         Elżbieta BIEŃKOWSKA
         
            Membru al Comisiei
         
      
   
   
      (1)  JO L 157, 9.6.2006, p. 24.